open-index/open-wikipedia-markdown huggingface dataset:
ప్రసాద్ బాబు

**ప్రసాద్ బాబు** సినీ నటుడు. తెలుగు, తమిళ సినిమాలలో ఎక్కువగా సహాయ పాత్రలలో నటించాడు. సుమారు 700 కి పైగా సినిమాలలో నటించాడు.

## కెరీర్
ప్రసాద్ బాబు పునాది రాళ్ళు అనే సినిమాతో తన చిత్రరంగంలోకి ప్రవేశించాడు. చిరంజీవితో కలిసి మన ఊరి పాండవులు, మొండిఘటం, హీరో, రుద్రవీణ, ఆపద్భాందవుడు లాంటి సినిమాలలో నటించాడు. అంతులేని కథ సినిమాలో కమల హాసన్, రజనీకాంత్, జయప్రద లతో కలిసి నటించాడు. రామారావు తో కలిసి బొబ్బిలి పులి, మేజర్ చంద్రకాంత్ సినిమాలలో నటించాడు.
thumb|పునాదిరాళ్ళు

## నటించిన సినిమాలు
ప్రసాద్ బాబు నటించిన సినిమాల పాక్షిక జాబితా.

*అంతులేని కథ
*మన ఊరి పాండవులు
*ఆరని మంటలు
*మొండిఘటం
*బొబ్బిలి పులి
*కాళి (1980)
*మూగకు మాటొస్తే (1980)
*పసివాడి ప్రాణం
*యముడికి మొగుడు
*ఇన్స్‌పెక్టర్ ప్రతాప్ (1988)
*రుద్రవీణ
*త్రినేత్రుడు
*ముత్యమంత ముద్దు
* కొదమ సింహం
* ఆవారాగాడు (1998)
*పచ్చని సంసారం
*అశ్వమేధం
*చిట్టెమ్మ మొగుడు (1992)
*అసాధ్యులు (1992)
*డిటెక్టివ్ నారద
*ఆపద్భాందవుడు
*అడవిచుక్క (2000)
*మురారి
* అయ్యారే (2012)
*హృదయం ఎక్కడుంది
* తోలుబొమ్మలాట (2019)
* దేశం కోసం భగత్ సింగ్ (2023)

## మూలాలు

## బయటి లింకులు

వర్గం:తెలుగు సినిమా నటులు
నర్రా వెంకటేశ్వర రావు

**నర్రా వెంకటేశ్వర రావు** తెలుగు నటుడు. ఎక్కువగా సహాయ, ప్రతినాయక, హాస్య పాత్రలలో నటించాడు. ముప్ఫై సంవత్సరాలకి పైగా నటనానుభవం కలిగిన ఆయన సుమారు 500 సినిమాలకు పైగా నటించాడు. ఆయన స్వస్థలం ప్రకాశం జిల్లా, అగ్రహారం గ్రామం.

## జీవిత విశేషాలు
నర్రా వెంకటేశ్వర రావు 1947లో ప్రకాశం జిల్లాలోని అగ్రహారం అనే గ్రామంలో జన్మించాడు. చిన్నప్పటి నుంచే నాటకాలలో నటించిన అనుభం ఆయనకుంది. ఆయన భార్య పేరు సుశీల. వారికి ఒక కొడుకు మురళి, ఒక కూతురు వసంతలక్ష్మి.

## కెరీర్
ఆయన 1974లో చదువు సంస్కారం అనే సినిమా తో సినీరంగ ప్రవేశం చేశాడు. ఆయన చివరి సినిమా దాసరి నారాయణ రావు దర్శకత్వంలో వచ్చిన మేస్త్రి.

## మరణం
ఆయన డిసెంబరు 27, 2009న 62 సంవత్సరాల వయసులో గుండెపోటుతో మరణించాడు.

## నటించిన సినిమాల పాక్షిక జాబితా

* ఆటాడిస్తా (2008)
* ఆయుధం 	
* చట్టంతో పోరాటం
* యువతరం కదిలింది
* ప్రతిఘటన
* ఇన్స్‌పెక్టర్ ప్రతాప్ (1988)
* విజయ్ (1989)
* రేపటి పౌరులు
* కర్తవ్యం
* తొలి ప్రేమ
* పెళ్ళి చేసుకుందాం (1997)
* పవిత్ర ప్రేమ (1998)
* తెలుగోడు (1998)
* ఛలో అసెంబ్లీ (2000)
* అడవిచుక్క (2000)
* 9 నెలలు (2001)
* చిన్నా
* ఇంద్ర
* నువ్వొస్తానంటే నేనొద్దంటానా
* నేనుసైతం (2004)
* శంఖారావం (2004)
* అదిరిందయ్యా చంద్రం (2005)
* శ్లోకం (2005)
* వర్షం
* అమ్మా నాన్న లేకుంటే (2007)
* ఆపరేషన్ దుర్యోధన (2007)
* మేస్త్రి
* సాంబయ్య (1999)
* జయసింహ 

## మూలాలు

వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:1947 జననాలు
వర్గం:2009 మరణాలు
వర్గం:టెలివిజన్ నటులు
వర్గం:తెలుగు సినిమా హాస్యనటులు
వర్గం:ప్రకాశం జిల్లా సినిమా నటులు
గౌతంరాజు (నటుడు)

**గౌతంరాజు** తెలుగు సినిమా హాస్య నటుడు. ఈయన సుమారు 200 కి పైగా సినిమాలలో నటించాడు. రెండు సార్లు నంది పురస్కారం అందుకున్నాడు. రాజబాబు పురస్కారం అందుకున్నాడు.

## వ్యక్తిగత విశేషాలు
గౌతం రాజు స్వస్థలం తూర్పు గోదావరి జిల్లా. ఆయన తండ్రి పేరు కృష్ణం రాజు. అమ్మ లక్ష్మీకాంతమ్మ. ఆయన కొడుకు కృష్ణ కూడా సినిమాల్లో నటించడం ప్రారంభించాడు.

## కెరీర్
1980లో సింగీతం శ్రీనివాసరావు దర్శకత్వంలో వచ్చిన వసంతగీతం గౌతం రాజు మొదటి సినిమా.

## నటించిన సినిమాలు
గౌతం రాజు నటించిన సినిమాల పాక్షిక జాబితా

# వసంత గీతం
# ఆంటీ (1995)
# మారిన శృంగార పురుషుడు (1999)
# పాపే నా ప్రాణం (2000)
# అందాల ఓ చిలకా (2001)
# ప్రేమకు వేళాయెరా
# రాఘవ (2002)
# విలన్ (2003)
# రెడీ
# 143
# అంజలి ఐ లవ్యూ (2004)
# అదిరిందయ్యా చంద్రం (2005)
# సక్సెస్ (2006)
# సర్దార్ పాపన్న
# అమ్మా నాన్న లేకుంటే (2007)
# నేటి మహాత్మ (2007)
# ఘరానా మొగుడు
# పిస్తా
# దాసన్నా (2010)
# ఆలస్యం అమృతం (2010)
# నేను పెళ్ళికి రెడీ (2013)
# ముత్యం (2001)
# మా ఆయన సుందరయ్య (2001)
# శివుడు (2001)
# విజయ్ (1989)
# చంటిగాడు (2003)
# మిస్టర్ గిరీశం (2009)
# జై శ్రీరామ్ (2013)
#చిన్న సినిమా (2013)
# బన్నీ అండ్ చెర్రీ (2013)
# సుప్రీమ్ (2016)
# రాధ (2017)
# శ్రీరాముడింట శ్రీకృష్ణుడంట (2017)
# బేవర్స్ (2018)
# ఊరంతా అనుకుంటున్నారు (2019)
# కృష్ణ రావు సూపర్ మార్కెట్ (2019)
#దృశ్యం 2
# నేను కేర్ ఆఫ్ నువ్వు (2020)
# టెంప్ట్ రాజా (2020)
# నాతో నేను (2023)
# అనుకున్నవన్నీ జరగవు కొన్ని (2023)
# సావిత్రి w/o సత్యమూర్తి
#కల్లు కాంపౌండ్ 1995 (2024)

## వెబ్ సిరీస్
* విరాటపాలెం

## పురస్కారాలు
# రసమయి రంగస్థల పురస్కారం (2017)

## మూలాలు

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:నంది ఉత్తమ సహాయనటులు
వర్గం:తూర్పు గోదావరి జిల్లా సినిమా నటులు
సింధు మేనన్

**సింధు మేనన్** ఒక దక్షిణ భారత సినీ నటి. తెలుగు, తమిళం, కన్నడ, మలయాళ భాషల్లో నటించింది. ఆమె 1994లో రష్మి అనే కన్నడ సినిమా లో బాల నటిగా సినీరంగ ప్రవేశం చేసింది. 

## బాల్యం
సింధు బెంగుళూరు లోని ఓ మళయాలీ కుటుంబంలో జన్మించింది. ఆమెకు కార్తీక్ అనే ఒక తమ్ముడు ఉన్నాడు. అతను మొదట్లో కన్నడ మ్యూజిక్ చానల్లో వీజేగా పనిచేసి తరువాత నటుడు అయ్యాడు.
సింధు తన మాతృభాషయైన మలయాళమే కాక, తెలుగు, తమిళం, కన్నడ, హిందీ, ఆంగ్ల భాషల్లో మాట్లాడగలదు.

## నట జీవితం
సింధు చిన్నతనంలోనే భరత నాట్యం లో శిక్షణ తీసుకున్నది. ఒకానొక భరత నాట్యం పోటీలలో న్యాయనిర్ణేతగా వ్యవహరించిన భాస్కర్ హెగ్డే ఆమెను కన్నడ దర్శకుడు కె.వి. జయరాం కు పరిచయం చేశాడు. అలా ఆమె 1994లో రష్మి అనే కన్నడ సినిమాలో నటించింది. తరువాత ఆమెకు పలు అవకాశాలు వచ్చాయి. 1999లో 13 సంవత్సరాల వయసులో ప్రేమ ప్రేమ ప్రేమ అనే సినిమాలో కథానాయికగా నటించింది. తెలుగులో చందమామ చిత్రంలో హీరోయిన్ గా నటించి మెప్పించిన సింధు మేనన్ వైశాలి, సిద్ధం, త్రినేత్రం, రెయిన్‌బో అలాగే మరిన్ని చిత్రాల్లో నటించింది. 

తరువాత 15 సంవత్సరాల వయసులో తెలుగు లో భద్రాచలం, తమిళంలో *ఉత్తమన్*, మలయాళంలో *సముత్తిరం*, పులిజన్మమ్ అనే సినిమాల్లో నటించింది.

## వివాహం
సింధు యూకే లో స్థిరపడ్డ తెలుగు క్రైస్తవ కుటుంబానికి చెందిన డొమినిక్ ప్రభు అనే ఐటీ నిపుణుడిని ఏప్రిల్ 2010న వివాహం చేసుకున్నది.
వారికి ఓ కూతురు. పేరు స్వెత్లానా.
## మూలాలు

## బయటి లింకులు
* 

వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
పూసపాటి పరమేశ్వరరాజు

**పూసపాటి పరమేశ్వరరాజు** ప్రముఖ చిత్రకారుడు. ఆయన కలీగ్రఫీ (నగిషీ చిత్రకళ) లో సుప్రసిద్ధులు.
## జీవిత విశేషాలు
ఆయన ఆంధ్రప్రదేశ్ లోని వాండ్రం నందు 1961 లో జన్మించారు. ఆయన తండ్రి ఆర్మీ అధికారి అయినందున అనేక నగరాలలో పూసపాటి పరమేశ్వర రాజు బాల్యం గడిచింది. ఆయన ఔరంగాబాదులోని ప్రభుత్వ ఆర్ట్స్ కళాశాల, బాబాసాహెబ్ అంబేద్కర్ మరాఠ్వాడా విశ్వవిద్యాలయాల నుండి బి.ఎఫ్.ఎ, ఎం.ఎఫ్ ఎ డిగ్రీలను పొందారు. చిత్రకళలో పూర్తి జీవితం ప్రారంభించకపూర్వం ఆయన అడ్వర్టైజింగ్ పరిశ్రమలో కొంతకాలం పనిచేసారు. ఆయన ప్రతిమా శాస్త్రం , ఆధ్యాత్మికత, ఉత్సవాల సంస్కృతిపై అధ్యయనం చేసాక ఆయన నగిషీరాత పదే పదే కనిపిస్తుంది. ఆయన బుద్దిజం, సిక్కిజం, జైనిజం, ఇస్లాం, కొరాస్ట్రియన్, క్రిస్టియన్ ల; యొక్క వివిధ గాథలను సజీవంగా చిత్రించుటకు తక్కువ రంగులలో వివిధ పాళీలు, కలాలతో జీవం పోసేటట్లు చిత్రిస్తారు.

## కళా శైలి
ఐదు దళసరి స్ట్రోక్స్ తో ఆధారాన్ని, ఒక సన్నని వక్రరేఖతో కలసి ఒక పడవను గీసారు. ఈ పడవలో రాముడు, సీత, లక్ష్మణుడు గుహుని వద్ద నుండి సరయూనదిలో వెళుతుండేటట్లు చిత్రించారు. రాముడు, లక్ష్మణుడు చిత్రాలను బాణం పట్టుకొనేటట్లు కొంత కోణంలో ఉన్న స్ట్రోక్స్ తోనూ, వారిమధ్య సీత కూర్చున్నట్లు చూపించడానికి ఆమె తలపై చిన్న రొట్టె ఆకారాన్ని చిత్రించారు. ఈ నగిషీ రాతను 37 చిత్రాలలో గల "రామాయణం - ఆనాటి కథనం" అనే శిర్షికతో చిత్రించారు. రాజు చిత్రించిన చిత్రాలన్ని ఎరుపు రంగులో వుంటాయి, ఎందుకంటే అరుణ వర్ణం ఆధ్యాత్మికతకు సంకేతమని కాబట్టి. 

## పురస్కారాలు
* పొట్టి శ్రీరాములు తెలుగు విశ్వవిద్యాలయం నుండి రాష్ట్ర పురస్కారం,
* హైదరాబాదు, ఢిల్లీ, కోల్‌కతా, బెంగళూరు, బరోడాలలో ఆర్ట్ ఎగ్జిబిషన్లు జరిగాయి.
* ఐదవ అంతర్జాతీయ బిన్నెల్, బీజింగ్ లోనూ, జర్మనీ లోనూ ఆర్ట్ ప్రదర్శనలు జరిగాయి.
* 2021 కాలిగ్రఫీ ఆర్ట్ లో ఆంధ్రప్రదేశ్ ప్రభుత్వ వైఎస్సార్ ఎఛీవ్ మెంట్ అవార్డు.

## మూలాలు

## ఇతర లింకులు
* https://64kalalu.com/parameshwar-rajus-art-of-iconic-calligraphy/
* ఆయన గీచిన చిత్రాలు, బయోగ్రఫీ గూర్చి యూట్యూబ్ వీడియో
* స్మార్ట్ ఆర్ట్ కంపెనీలో చిత్రాలు
వర్గం:భారతీయ చిత్రకారులు
వర్గం:1961 జననాలు
వర్గం:జీవిస్తున్న ప్రజలు
డిసి టు డిసి కన్వర్టర్

**డిసి టు డిసి కన్వర్టర్** (**DC-to-DC converter**) అనేది ఒక వోల్టేజ్ స్థాయి నుంచి మరొక వోల్టేజ్ స్థాయికి డైరెక్ట్ కరెంట్ (DC) యొక్క మూలమును మార్పిడి చేసే ఎలక్ట్రానిక్ సర్క్యూట్ లేదా ఎలక్ట్రోమెకానికల్ పరికరం. ఇది ఒక రకమైన విద్యుత్ శక్తి కన్వర్టర్. విద్యుత్ స్థాయిలు చాలా తక్కువ (చిన్న బ్యాటరీలు) నుండి చాలా ఎక్కువ (అధిక-వోల్టేజ్ విద్యుత్ ప్రసారం) వరకు ఉంటాయి.

## ఉపయోగాలు
DC-to-DC కన్వర్టర్లు పోర్టబుల్ ఎలక్ట్రానిక్ పరికరాలైన సెల్యులార్ ఫోన్‌లు, ల్యాప్‌టాప్ కంప్యూటర్లలో ఉపయోగించబడతాయి, ఇవి ప్రధానంగా బ్యాటరీల నుండి విద్యుత్ సరఫరా చేయబడతాయి. ఇటువంటి ఎలక్ట్రానిక్ పరికరాలు తరచుగా అనేక ఉప-సర్క్యూట్‌లను కలిగి ఉంటాయి, వీటిలో ప్రతి దాని స్వంత వోల్టేజ్ స్థాయి అవసరం బ్యాటరీ లేదా బాహ్య సరఫరా (కొన్నిసార్లు సరఫరా వోల్టేజ్ కంటే ఎక్కువ లేదా తక్కువ) ద్వారా సరఫరా చేయబడిన వాటికి భిన్నంగా ఉంటుంది. అదనంగా, బ్యాటరీ వోల్టేజ్ నిల్వ చేయబడిన శక్తి హరించడంతో తగ్గుతుంది. డిసి నుండి డిసి కన్వర్టర్‌లకు మారిన పాక్షికంగా తగ్గిన బ్యాటరీ వోల్టేజ్ నుండి వోల్టేజ్‌ను పెంచే పద్ధతిని అందిస్తాయి, తద్వారా ఒకే పనిని సాధించడానికి బహుళ బ్యాటరీలను ఉపయోగించకుండా బదులుగా స్థలాన్ని ఆదా చేస్తుంది. చాలా DC-to-DC కన్వర్టర్ సర్క్యూట్‌లు అవుట్‌పుట్ వోల్టేజ్‌ని కూడా నియంత్రిస్తాయి. కొన్ని మినహాయింపులలో అధిక సామర్థ్యం గల LED విద్యుత్ వనరులు ఉన్నాయి, ఇవి LED ల ద్వారా కరెంట్‌ను నియంత్రించే ఒక రకమైన DC టు DC కన్వర్టర్‌లు, అవుట్‌పుట్ వోల్టేజ్‌ను రెట్టింపు లేదా మూడు రెట్లు పెంచే సాధారణ ఛార్జ్ పంపులు. కాంతివిపీడన వ్యవస్థలు, గాలి టర్బైన్‌ల కోసం శక్తి వృద్ధిని పెంచడానికి రూపొందించబడిన DC-to-DC కన్వర్టర్‌లను పవర్ ఆప్టిమైజర్లు అంటారు.

వర్గం:విద్యుత్తు
పిశుపాటి సుబ్రహ్మణ్యశాస్త్రి

**పిశుపాటి సుబ్రహ్మణ్యశాస్త్రి**(1904-1988) బహుగ్రంథకర్త, విద్వాంసుడు, శతావధాని. 
## విశేషాలు
ఇతడు 1904వ సంవత్సరంలో కనకాంబ, సీతారాములు దంపతులకు జన్మించాడు. ఇతని అన్న పిశుపాటి సుబ్రహ్మణ్యశాస్త్రి వద్ద వ్యాకరణం చదువుకున్నాడు. రాజమహేంద్రవరం గౌతమీ సంస్కృత కళాశాలలో సంస్కృత పండితుడిగా పనిచేశాడు. కొంతకాలం సూర్యరాయాంధ్ర నిఘంటు నిర్మాణంలో పాల్గొన్నాడు. ఇతడు నంద్యాల, నసికల్లు, గుగ్గిళ్ళ మొదలైన ప్రాంతాలలో అష్టావధానాలు నిర్వహించాడు. 1929 ఏప్రిల్ 14న వేములవాడ రాజరాజేశ్వర దేవాలయంలో ఇతనికి పౌరసన్మానం జరిగింది.  
## రచనలు
# శ్రీమదాంధ్ర శంకరవిజయము
# చైతన్య క్రియా యోగము
# విద్యారణ్యచరిత్ర
# పంచకావ్యకథానిధి
# మేదిని
# శ్రీ శాంకరామ్నాయ మఠచరిత్ర
# శ్రీ కంచి కామకోటి మఠచరిత్ర
# శ్రీ సీతాకల్యాణం 
# శ్రీ విశ్వామిత్ర చరిత్ర
# భావనారాయణ శతకము
# విరహార్తుడు 
## మూలాలు

## బయటి లింకులు
* పిశుపాటి వంశవృక్షం
కామాపంతుల సంపూర్ణ చంద్రిక

**కామాపంతుల సంపూర్ణ చంద్రిక** ప్రముఖ సంగీత కళాకారిణి, సామాజిక కార్యకర్త.

## జననం
సంపూర్ణ చంద్రిక... భువనేశ్వరి, వేదుల సూర్యనారాయణశాస్తి దంపతులకు 1937లో ఆంధ్ర ప్రదేశ్ లోని పశ్చిమ గోదావరి జిల్లా, తణుకు లో జన్మించారు. చిన్నప్నటినుండే కళలపై ఆసక్తి ఉండడం గమనించిన ఈవిడ తాతగారు చర్ల భాష్యకారిశాస్త్రి బాల్యంలోనే సంగీతం నేర్పించారు. వీరికి చిన్నతనంలోనే వెంకట రామన్ తో వివాహం జరిగింది. వివాహం జరిగిన కొద్దిరోజుల్లోనే భర్త మరణించడంతో, తండ్రి దగ్గరే ఉండి ఎం.ఎ. (హిందీ), ఎం.ఎ. (మ్యూజిక్) లు చదివారు

బాలసరస్వతి స్త్రీ సమాజంలో చదువుతున్న సమయంలో సహ విద్యార్థినులకు హిందీ పాఠాలు బోధించారు. అంతేకాకుండా భర్తపోయిన స్త్రీలకు హిందీ నేర్పించి, వారి ఫీజులను కట్టి, వారిచే పరీక్షలు రాయించేవారు. బుర్ర కథలు కూడా చెప్పేవారు. పాటలు పాడడంలోను, నృత్యం చేయడంలోను ప్రవేశం ఉండేది. నాటకాలు రాసి తన స్నేహితులతో వేయించేవారు.

వయోలిన్ ఓకల్ కూడా నేర్చుకున్నారు. పలురకాలైన సంగీత, సాహిత్య సేవా, ఆధ్యాత్మిక కార్యక్రమాల్లో ఉత్సాహంగా పాల్గొనేవారు. మహిళామండలి ద్వారా కుట్టు శిక్షణను ఇచ్చి వెనుకబడిన మహిళలకు ఉపాధి కల్పించారు. రీడర్ ఫోరమ్ మహిళాశాఖా గ్రంథాలయ సెక్రటరీగా 18 సంవత్సరాలు వనిచేశారు. గ్రంథాలయ సంస్థ భవన నిర్మాణంకోసం కృషి చేసి, గ్రంథాలయానికి స్వంత భవనాన్ని ఏర్పాటుచేసారు. సంధ్యాజ్యోతి వృద్ధాశ్రమం వైస్ ప్రెసిడెంటుగా 20 సం.లు పనిచేసారు. ఆకాలంలో స్వామీజీల ప్రసంగాల నిర్వహణకోసం మహిళా విభాగాన్ని నిర్వహించారు.   హైదరాబాద్ లో జరిగిన విశ్వహిందూ పరిషత్ రాష్ట్రస్థాయి మీటింగులకు తణుకుశాఖ తరపున పాల్గొన్నారు. ఇంటినే విశ్వవిద్యాలయంగా మలుచి, వివిధ రంగాల్లో కృషి చేశారు.

## మరణం
ఈవిడ 2010, మార్చి 16 న మరణించారు.

## మూలాలు
**కామాపంతుల సంపూర్ణ చంద్రిక**, తణుకు తళుకులు (జీవన చిత్రాలు), భదరీనాథ్, 2010, పుట. 88.

వర్గం:1937 జననాలు
వర్గం:2010 మరణాలు
వర్గం:పశ్చిమ గోదావరి జిల్లా మహిళా సంగీత విద్వాంసులు
వర్గం:పశ్చిమ గోదావరి జిల్లా మహిళా సామాజిక కార్యకర్తలు
గుంటూర్ టాకీస్

**గుంటూర్ టాకీస్** 2016 లో విడుదలైన సినిమా. చందమామ కథలు సినిమాతో జాతీయ పురస్కారాన్ని సొంతం చేసుకున్న ప్రవీణ్ సత్తారు దీనికి దర్శకత్వం వహించగా నరేష్, సిద్ధు జొన్నలగడ్డ, రష్మి ప్రధాన పాత్రలు పోషించారు.

కథాపరంగా కొన్ని సన్నివేశాలు అలాగే ఉండాలని దర్శకుడు కోరడంతో ఈ సినిమాకు సెన్సారు బోర్డు ఏ సర్టిఫికేటు ఇచ్చింది.

## తారాగణం
* నరేష్
* సిద్ధు జొన్నలగడ్డ 
* రష్మి గౌతమ్ 
* గుండు సుదర్శన్ 
* మహేష్ మంజ్రేకర్ 
* శ్రద్ధా దాస్ 
* రాజా రవీంద్ర 
* రఘు బాబు 
* పావలా శ్యామల 
* తాగుబోతు రమేష్ 
* జోగి నాయుడు 
* కరాటే కల్యాణి
* అల్లరి సుభాషిణి
* మంచు లక్ష్మి - అతిథి పాత్ర

## పాటల జాబితా
* గుంటూరు తాకీస్ , సిద్దు జొన్నలగడ్డ 
* చార్ సౌ బీస్ , శ్రీచరణ్ పాకల ,
* నీ సొంతం , అంబికా శశిహితాల్ , అనంత్ శ్రీకర్ 
*జాకీ, ఆదిత్య రామ్ నాద్,
*ఓ ఓ సువర్ణ, శ్రీ విద్య.

## మూలాలు
బులుసు అపర్ణ

బులుసు అపర్ణ ద్విశతావధాని, రచయిత్రి. ఆమె అవధాన విద్యాప్రదర్శన చేస్తున్న అతి కొద్దిమంది మహిళలలో  ఒకరు.  ఆమె పుల్లాభట్ల నాగశాంతిస్వరూపతో కలిసి జంటగా కొన్ని అవధానాలు, ఆకెళ్ళ నాగవెంకట ఉదయచంద్రిక తో కలిసి కొన్ని అవధానాలు, ఒంటరిగా కొన్ని అవధానాలు చేశారు.

**బులుసు అపర్ణ** గారు **సాహితీకౌముది** అనే యూట్యూబ్ ఛానల్ ను ప్రారంభించారు.ఈ ఛానల్ ద్వారా తెలుగు మరియు సంస్కృత సాహిత్యాలలో గల విశేషాలను, భగవద్గీత వివరణము సులువైన రీతిలో సవివరంగా అందిస్తున్నారు.

## జీవిత విశేషాలు
ఈమె 1987, ఆగస్టు 5వ తేదీకి సరియైన ప్రభవ నామ సంవత్సర, శ్రావణ శుద్ధ ఏకాదశినాడు బులుసు అచ్యుతరామమోహన్, నాగపద్మ మీనాక్షి దంపతులకు పశ్చిమ గోదావరి జిల్లా, భీమవరం పట్టణంలో జన్మించారు. ఈమె ప్రాథమిక విద్య వేలివెన్ను గ్రామంలో గడచింది. రాజమండ్రిలోని ఆంధ్ర యువతీసంస్కృత కళాశాలలో బి.ఎ.డిగ్రీని పూర్తి చేసి తిరుపతిలోని రాష్ట్రీయ సంస్కృత విద్యాపీఠంలో ఎం.ఎ. (సంస్కృతం), శిక్షాశాస్త్రి పూర్తి చేశారు. అదే విశ్వవిద్యాలయం నుండి సంస్కృతం లో డాక్టరేట్ పట్టాను అందుకున్నారు. ఆంధ్ర విశ్వవిద్యాలయం నుండి దూరవిద్య ద్వారా తెలుగు లో ఎం.ఎ పూర్తి చేశారు.  

ప్రస్తుతం(2026) జిల్లా పరిషత్ ఓరియంటల్ ఉన్నత పాఠశాల జి కొత్తపల్లి, ద్వారకాతిరుమల మండలం నందు సంస్కృత ఉపాధ్యాయురాలిగా పనిచేయుచున్నారు.  

## అవధానాలు
ఈమెకు అవధాన గురువు ధూళిపాళ మహదేవమణి. ఈమె రాజమండ్రి, కాకినాడ, తిరుపతి, విజయవాడ, గుంటూరు, నెల్లూరు, కావలి, కర్నూలు, బందరు, పిఠాపురం, హైదరాబాదు, బెంగుళూరు, ఖమ్మం, అశ్వాపురం మొదలైన చోట్ల 300 కు పైగా అష్టావధానాలను చేశారు. ఏడు శతావధానాలు, రెండు ద్విశతావధానాలు, ఒక చతుర్గుణిత అష్టావధానం చేశారు. ఇవి అన్ని స్వీయ అవధానాలు. ఖతార్ దేశంలో దోహా నగరంలో చేసిన అష్టావధానం తో ఈమె మధ్య ప్రాశ్చ దేశాలలో మొదట అష్టావధానం చేసిన వ్యక్తిగా తెలుగు బుక్ ఆఫ్ రికార్డ్స్ లో స్థానం సంపాదించారు.

మచ్చుకు ఈమె పూరించిన ఒక పద్యం:
* దత్తపది: సచిన్ - ద్రవిడ్ - గంగూలి - గంభీర్ అనే పేర్లతో భారతార్థంలో ఒక పద్యం.
పూరణ: ఆ**స చిన్న**ది ఐదూళ్ళు అడుగ భీతి
ము**ద్ర విడ**నాడి కౌరవ మోహ మతులు
అనిని జొచ్చి వే**గం గూలి**రధము లౌచు 
క్రౌర్య **గంభీరు** లవ్వారి కర్మమదియే


## రచనలు
# గురు ప్రస్తుతి శతకం (పుల్లాభట్ల నాగశాంతి స్వరూపతో కలిసి)
# ద్వారకాగిరి నాయక శతకం

## పురస్కారాలు, బిరుదులు
* అంతర్జాతీయ మహిళా దినోత్సవం సందర్భంగా 2014లో దూరదర్శన్ వారిచే మహిళా సాధికారత పురస్కారం
* శతావధాన శారద బిరుద ప్రదానం
* అవధాన రాజహంసిని బిరుదము
* అవధాన విద్యాకోకిల
* అవధాన విద్వాన్ మణి
* అవధాన విద్యాసురభి
* అవధాన విద్యాసరస్వతి
* నోరి నరసింహ శాస్త్రి గారి యువ రచయిత ప్రోత్సాహక పురస్కారం (2023)
* శ్రీ కొప్పరపు కవుల కళాపీఠం వారి అవధాన కవి పురస్కారం (2024)
* తెలంగాణ గవర్నర్ గారి నుండి HM TV వారి మాతృ శక్తి పురస్కారం అందుకున్నారు.(2025)
* తెలుగు యూనివర్సిటీ కీర్తి పురస్కారం (2023వ సంవత్సరానికి గాను 2025 ప్రకటించి, అందించినారు)
* ఆంధ్రప్రదేశ్ ప్రభుత్వం వారి నుండి ఉగాది పురస్కారం (2025)

## మూలాలు

వర్గం:అవధానులు
వర్గం:మహిళా అవధానులు
వర్గం:1987 జననాలు
వర్గం:శతావధానులు
వర్గం:జంటకవులు
వర్గం:జీవిస్తున్న ప్రజలు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2023
పిసక్

**పిసక్ ** అనేది పెరూ దేశంలోని పవిత్ర లోయలో ఉన్న ఒక గ్రామం.  ఇది పర్యాటక ప్రదేశంగా చాలా ప్రసిద్ధమైంది. విల్కనుటా నది దగ్గర్లో ఉంది ఈ గ్రామానికి. ప్రతి ఆదివారం, మంగళవారం, గురువారాల్లో పిసక్  లో జరిగే సంతకు పర్యాటకులు ఎక్కువ సంఖ్యలో రావడం విశేషం. ఈ సంతలో వారి వారి గ్రామాల్లో పండేవి,  తయారుచేసే వాటిని ఇక్కడ అమ్ముతుంటారు స్థానికులు.

ఈ ఊళ్ళో ఉండే అతిపెద్ద పిసొనరీ చెట్టు చాలా ప్రసిద్ధి చెందింది. కానీ 2013లో వచ్చిన తుఫానులో ఈ చెట్టు పడిపోయింది. ఈ గ్రామం దగ్గర్లోని హౌంకా అభయారణ్యంలో వారికి పవిత్ర పుణ్యక్షేత్రం ఉంది. ఈ క్షేత్రానికి కూడా చాలామంది పర్యాటకులు వస్తారు. ప్రతీ సెప్టెంబరులో ఈ క్షేత్రానికి భక్తులు యాత్రగా వెళ్తుంటారు.
## చిత్రమాలిక

File:Footpath Pisac, Peru.jpg|పిసక్ కో కాలిబాట 
File:PisacMarket.jpg|మార్కెట్ స్థలం 
File:Pisac City ruins.jpg|Inca structures in the urban sector of Pisac
File:Pisac.JPG|Pisac main market. http://www.wikimapia.org/#lat=-13.4159799&lon=-71.8427995&z=19&l=9&m=s&v=9
File:QAllaqasa ruins at Pisac, Peru.jpg|*Qalla Q'asa*, the citadel. http://www.wikimapia.org/#lat=-13.4159799&lon=-71.8427995&z=19&l=9&m=s&v=9
File:Andenes in Pisac.jpg|View from *Qalla Q'asa* to Andenes 
File:Sun Temple at Pisac, Peru.jpg|View of the Sacred Valley from *Inti Watana*. http://www.wikimapia.org/#lat=-13.4143858&lon=-71.8442371&z=19&l=9&m=s&v=9
File:Ruins in Peru.jpg|Ruins

## మూలాలు

## ఇతర లింకులు

* Pisaq Inca Ruins, a Photo Gallery
* Overview of Inca Pisac

వర్గం:పెరూ లోని పర్యాటక ప్రదేశాలు
రష్మి గౌతమ్

**రష్మి గౌతమ్** ఒక సినీ నటి, టి. వి వ్యాఖ్యాత. ఈటివిలో ప్రసారమవుతున్న జబర్దస్త్, **ఎక్స్‌ట్రా** జబర్దస్త్‌ హాస్యకార్యక్రమాలకు వ్యాఖ్యాతగా వ్యవహరిస్తోంది. 

## వ్యక్తిగత జీవితం
రష్మి తల్లి ఒడిషా రాష్ట్రానికి చెందింది. తండ్రి ఉత్తర ప్రదేశ్ కు చెందిన వాడు. ఆమె విశాఖపట్నంలో పుట్టి పెరిగింది. చిత్ర పరిశ్రమ కోసం హైదరాబాదుకు వచ్చింది.

## చిత్ర సమహారం
2002లో సవ్వడి అనే సినిమాతో ఆమె సినిమా కెరీర్ ప్రారంభమైంది. కానీ ఆ సినిమా విడుదల కాలేదు. తర్వాత ఉదయ్ కిరణ్ కథానాయకుడిగా నటించిన హోలీ సినిమాలో సహాయ పాత్ర పోషించింది. తర్వాత యువ అనే సీరియల్ లో నటించింది. 
2010లో తెలుగులో వచ్చిన ప్రస్థానం చిత్రంలో రష్మి సహాయనటిగా చేసింది. ఆ తరువాత ఒక రియాలిటీ డ్యాన్స్ షోలో రష్మి డ్యాన్స్ చూసిన నటి సంగీత కందెన్ సినిమాకి అవకాశం ఇప్పించింది. అలా కందెన్ చిత్రంలో నర్మద అనే ప్రధాన పాత్రను రష్మి పోషించింది. 2011లో తమిళ వచ్చిన కందెన్ అనే శృంగార చిత్రంలో నటించి, తన నటనకు మంచి మార్కులు కొట్టేసింది

## టెలివిజన్

## మూలాలు

## ఇతర లింకులు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:విశాఖపట్నం జిల్లా సినిమా నటీమణులు
వర్గం:విశాఖపట్నం జిల్లా మహిళా టెలివిజన్ వ్యాఖ్యాతలు
వర్గం:విశాఖపట్నం జిల్లా టెలివిజన్ నటీమణులు
1254

**1254** జూలియన్ కాలెండరు యొక్క సాధారణ సంవత్సరము.

## సంఘటనలు

* ఫ్రాన్స్ రాజు లూయిస్ IX, తన నిధులు అయిపోవడంతోటి, స్వదేశంలో తాను అవసరమవడంతోటీ, ఏడవ క్రూసేడ్ (అతను మొదట ఈజిప్ట్ లోను, తరువాత సిరియాలోనూ చేసినది) ను మధ్యలో ఆపేసి, ఫ్రాన్స్కు తిరిగి వచ్చాడు.
* క్లాసిక్ జపనీస్ గ్రంథం *కోకిన్ చోమోంజో* పూర్తయింది.
* ఆధునిక యునాన్లో మంగోలులు డాలీ రాజ్యాన్ని నాశనం చేస్తారు.
* మంగోలులు 2,00,000 మంది కొరియన్లను బానిసలుగా చేసి, తీసుకెళ్ళారు. 

* డానిష్ నగరం కోపెన్‌హాగన్ దాని నగర చార్టర్‌ను అందుకుంది.
* స్వీడన్ నగరం మాల్మోను స్థాపించారు. 

* డిసెంబర్ 2: సిసిలీకి చెందిన మన్‌ఫ్రెడ్ ఫోగ్గియా వద్ద పోప్ ఇన్నోసెంట్ IV సైన్యాన్ని ఓడించాడు.
* ఫ్రాన్స్ రాజు లూయిస్ IX యూదులందరినీ ఫ్రాన్స్ నుండి బహిష్కరించాడు. 
* అడ్రియానోపుల్ యుద్ధం : బైజాంటైన్లు బల్గేరియాను ఓడించారు .

* డిసెంబర్ 12: పోప్ ఇన్నోసెంట్ IV తరువాత అలెగ్జాండర్ IV 181 వ పోప్ అయ్యాడు.
* ఉట్రేచ్ట్ లోని సెయింట్ మార్టిన్ కేథడ్రల్ నిర్మాణం ప్రారంభమైంది. 

## జననాలు
* సెప్టెంబరు 15 : ప్రపంచ యాత్రికుడిగా ప్రసిద్ధి చెందిన మార్కో పోలో జననం (మ.1325).

## మరణాలు
*  
## పురస్కారాలు

*
వర్గం:1250లు
వర్గం:13 వ శతాబ్దం
ప్రవీణ్ (నటుడు)

**బెల్లంకొండ ప్రవీణ్** (జ. 1980 జనవరి 8) ఒక తెలుగు సినీ నటుడు. కొత్త బంగారు లోకం, పరుగు, శంభో శివ శంభో, రామ రామ కృష్ణ కృష్ణ, మిరపకాయ్, కార్తికేయ, ప్రేమకథా చిత్రం లాంటి సినిమాలలో హాస్య పాత్రలు పోషించాడు.

## జీవిత విశేషాలు
ప్రవీణ్ 1980 జనవరి 8 న తూర్పు గోదావరి జిల్లా, అంతర్వేదిలో జన్మించాడు. AFDT ఉన్నత పాఠశాలలో చదివాడు. మాలికీపురం లోని R.V.R కళాశాలలో గ్రాడ్యుయేషన్ చదివాడు. తరువాత నటన మీద ఆసక్తితో హైదరాబాదు వెళ్ళాడు.

## కెరీర్
ప్రవీణ్ కొత్త బంగారు లోకం సినిమాతో హాస్యనటుడిగా తన కెరీర్ ప్రారంభించాడు. శ్రీకాంత్ అడ్డాల దర్శకత్వం వహించిన ఈ సినిమా రెండు నంది పురస్కారాలను దక్కించుకుంది. తరువాత రవితేజ, రాం, నాగ చైతన్య, మంచు మనోజ్, పవన్ కల్యాణ్, అల్లు అర్జున్ లాంటి నటులతో కలిసి నటించాడు.

## సినిమాలు

## మూలాలు

వర్గం:తెలుగు సినిమా నటులు
కరాటే కల్యాణి

**కరాటే కల్యాణి** ఒక తెలుగు సినీ నటి. 120 కి పైగా సినిమాలలో నటించింది. ఈమె ఒక హరికథ కళాకారిణి కూడా. పాటలు పాడుతుంది. కరాటేలో బ్లాక్ బెల్ట్ ఉంది. సుదీర్ఘ కాలం పాటు హరికథ చెప్పినందుకు గాను ఈమె లిమ్కా బుక్ ఆఫ్ రికార్డ్స్ లోకి ఎక్కింది.

## జీవిత విశేషాలు
పడాల కల్యాణి రాందాస్, విజయలక్ష్మి దంపతులకు కవిటిలో జన్మించింది. విజయనగరంలోని కల్యాణానంద భారతి పాఠశాలలో చదివింది. అక్కడే మహిళా కళాశాలలో డిప్లోమా చదివింది. ఆమె భర్త పేరు కాసర్ల శ్యాం.

## కెరీర్
కల్యాణి మొదటి సినిమా 2001 లో వచ్చిన *వేచి ఉంటా* అనే సినిమా. ఈ సినిమాలో హీరోయిన్ కు స్నేహితురాలిగా నటించింది.

## సినిమాలు
*ఛత్రపతి
*కృష్ణ
*మిరపకాయ్
*బ్లేడ్ బాబ్జీ
*గోదావరి
*శంకర్ దాదా ఎం.బి.బి.ఎస్.
*గుంటూర్ టాకీస్
* ఐతే ఏంటి (2004)
* అదిరిందయ్యా చంద్రం (2005)
* పిడుగు (2016)
* గాలి సంపత్ (2021)

## సీరియళ్ళు
* మాటే మంత్రము
* మధుమాసం

## మూలాలు

## బయటి లింకులు
* 

వర్గం:తెలుగు సినిమా నటీమణులు
వర్గం:బిగ్ బాస్ (తెలుగు టీవీ సిరీస్) పోటీదారులు
కొండపి మురళీకృష్ణ

**కొండపి మురళీకృష్ణ**  కవి, గ్రంథరచయిత, శతాధిక అవధానాలను ప్రదర్శించిన వ్యక్తి. 
## జీవిత విశేషాలు
ఇతడు 1963, జూలై 23వ తేదీన ప్రకాశం జిల్లా తాటాకులపాలెం గ్రామంలో వరలక్ష్మమ్మ, వెంకటప్పయ్య దంపతులకు జన్మించాడు. ఇతడు ప్రాథమిక విద్యను చందులూరు గ్రామంలో చదివాడు. తరువాత ఇంటర్మీడియట్, బి.ఎస్.సి గుంటూరు హిందూ కళాశాలలో చదివాడు.  ఆ తరువాత నాగార్జున విశ్వవిద్యాలయం నుండి గణితంలో ఎమ్మెస్సీ డిగ్రీ పొందాడు. బేతవోలు రామబ్రహ్మం, ప్రసాదరాయ కులపతి ఇతని గురువులు. ఇతడు జీవిత భీమా సంస్థలో అసిస్టెంటుగా ఉద్యోగంలో చేరి ప్రస్తుతం అసిస్టెంట్ అడ్మినిస్ట్రేటివ్ ఆఫీసర్‌గా పనిచేస్తున్నాడు.

## అవధానాలు
ఇతడు 114కు పైగా అష్టావధానాలు, ఒక శతావధానం చేశాడు. బొబ్బిలి, విశాఖపట్నం, ఎలమంచిలి, రాజమండ్రి, మచిలీపట్నం, విజయవాడ, గుంటూరు, తెనాలి, రేపల్ల్లె, నర్సరావుపేట, చిలకలూరిపేట, చేజెర్ల, ఒంగోలు, అద్దంకి, చీరాల, ముండ్లమూరు, కావలి, నెల్లూరు, తిరుపతి, కడప, ప్రొద్దుటూరు, హైదరాబాదు, వరంగల్లు, మెదక్, సిద్ధిపేట మొదలైన చొట్ల ఇతడు అవధానాలను దిగ్విజయంగా నిర్వహించాడు. కందుకూరులో శతావధానం చేశాడు.

ఇతడు అవధానాలలో పూరించిన పద్యాలు కొన్ని మచ్చుకు:
* సమస్య:శవమై పోయెను శివుండు పాడగ ప్రశంసాగీతముల్ దేవతల్
పూరణ:  దివినీ భూస్థలి పైకిదింప తన పాతివ్రత్య మి
మ్మవనిన్ బోధయొనర్పనెంచి యనసూయామాత చూపింప వై
భవ విన్యాసము, శ్రీ రమాధవునితో వాగీశుతో గూడి శై
శవమై పోయెను శివుండు పాడగ ప్రశంసాగీతముల్ దేవతల్
 
* సమస్య: ముండాకోరు వసంతమున్ గనగ నిప్పుల్ గ్రక్కు చిత్తమ్మునన్
పూరణ: చండాంశు ప్రతిభా సమాన విలసత్ చంద్రుండు తా దాచె హృ
ద్భాండమ్మందు విషాద పావక మహాజ్వాలన్ సతిన్  బాసి పా
షండీ భూతము గాగ నీ ప్రకృతి, వాసంతంబ! రాబోకు రా
ముండా కోరు వసంతమున్ గనగ నిప్పుల్ గ్రక్కు చిత్తమ్మునన్

* దత్తపది: సారా - కల్లు - చికెను - మటను అనే పదాలతో వాణీ స్తుతి.
పూరణ: ఇంతి! నిన్ మనసార నుతింతునమ్మ
పూలకల్లును బోలు పదాలనిమ్మ
తలచి కెందమ్మి పూల పూజల నొనర్తు
చిమ్మటను నేను, కాంతులనిమ్మ వాణి

* న్యస్తాక్షరి: మొదటి పాదము మొదటి అక్షరము కా రెండవ పాదము రెండవ అక్షరము ళీ మూడవ పాదము మూడవ అక్షరము దా నాలుగవ పాదము నాలుగవ అక్షరము సు.
పూరణ:కాళీమాతయె విగ్రహాకృతిని ఆకాశమ్మునే డిగ్గుచున్
నాళీకంబులబోలు హస్తములతో నందించె నాశీస్సు నా
కాళీదాసుని బోలు సత్కవియె భక్తశ్రేష్ఠుడై యుంట నే
లీలన్ భాసుర రమ్యదృశ్యమును వర్ణింతున్ వధానమ్మునన్


## రచనలు
* ప్రతీక్ష
* ఏకలవ్య
* ఆనందభారతి
* సారస్వత మహేంద్రం
* వసంత విజయం

## బిరుదులు
* అవధాన శిల్పి
* అవధాన కిరీటి

## మూలాలు

* తెలుగు రచయిత. ఆర్గ్ లో కొండపి మురళీకృష్ణ పేజీ

వర్గం:1963 జననాలు
వర్గం:అవధానులు
వర్గం:శతావధానులు
వర్గం:తెలుగు కవులు
వర్గం:తెలుగు రచయితలు
వర్గం:ఆచార్య నాగార్జున విశ్వవిద్యాలయం పూర్వ విద్యార్థులు
రవిశంకర్

**రవిశంకర్** లేదా **రవి శంకర్** అనే పేరుగల వారు
* పండిట్ రవిశంకర్ - ప్రపంచ విఖ్యాత భారతీయ సితార్ విద్వాంసుడు.
* రవిశంకర్ (నటుడు) - తెలుగు, కన్నడ సినీ నటుడు, డబ్బింగ్ కళాకారుడు.
* రవి శంకర్ ప్రసాద్ - భారతీయ జనతా పార్టీ నాయకుడు.
ఆది (నటుడు)

**ఆది** సినీ నటుడు, క్రికెటర్. ప్రముఖ నటుడు సాయి కుమార్ కుమారుడు. ఆది 2011 లో కె. విజయభాస్కర్ దర్శకత్వంలో వచ్చిన ప్రేమ కావాలి సినిమాతో వెండితెరకు పరిచయమయ్యాడు. ఈ సినిమా విమర్శకుల నుంచి మంచి ప్రశంసలు పొందడంతో ఆది యువనటుడిగా మంచి పేరు సంపాదించాడు. 2011లో దక్షిణాది ఫిలిం ఫేర్ అవార్డుల్లో ఉత్తమ నూతన నటుడిగా పురస్కారం అందుకున్నాడు. తరువాత బి. జయ దర్శకత్వంలో వచ్చిన లవ్‌లీ (2012) అనే సినిమాలో నటించాడు. ఈ సినిమాలో కూడా ఆది నటనకు విమర్శకుల నుంచి ప్రశంసలు అందుకున్నాడు.

## ప్రారంభ జీవితం
ఆదిత్య పూడిపెద్ది 1989 డిసెంబరు 23 న ఆంధ్రప్రదేశ్‌లోని శ్రీకాకుళం జిల్లా ఆముదాలవలసలో జన్మించాడు . నటుడు సాయి కుమార్ కుమారుడు, ఆది 7వ తరగతి వరకు చెన్నైలోని పద్మా శేషాద్రిలో చదువుకున్నాడు, ఆ తర్వాత హైదరాబాద్‌లోని సెయింట్ ఆండ్రూస్ స్కూల్‌కు మారాడు, ఆ తర్వాత సెయింట్ జాన్స్ ఇంటర్మీడియట్ కోసం, భవన్‌లోని వివేకానంద కళాశాలలో గ్రాడ్యుయేషన్ పూర్తి చేశాడు . చదువులో రాణించడంతో పాటు నటన వైపు మొగ్గు చూపారు. అతను క్రికెట్‌లో ఆల్ రౌండర్, అండర్-19 రంజీ క్రికెట్ జట్టుకు ఎంపికయ్యాడు . అతను అంబటి రాయుడు, ప్రజ్ఞాన్ ఓజా కెప్టెన్సీలో ఆడాడు, వారి శ్రీలంక పర్యటనలో భారత జట్టు ఆటగాడు అతని రూమ్‌మేట్ .

ఆది 2014 డిసెంబరులో రాజమండ్రికి చెందిన సాఫ్ట్‌వేర్ ప్రొఫెషనల్ అరుణను వివాహం చేసుకున్నాడు, ఈ దంపతులకు ఒక కుమార్తె ఉంది.

## కెరీర్
ఆది 2011 లో కె. విజయ భాస్కర్ దర్శకత్వం వహించిన  ప్రేమ కావాలి చిత్రంతో పరిచయం అయ్యాడు. ఈ ప్రేమకథలో, అతను శ్రీను అనే ఎన్ సి సి క్యాడెట్ పాత్రను పోషించాడు, అతను తన ప్రేమికుడిని హింసించే వ్యక్తిని కనుగొనడానికి బయలుదేరాడు, తద్వారా విడిపోయిన తర్వాత ఆమె హృదయాన్ని తిరిగి పొందేందుకు ప్రయత్నిస్తాడు. వన్‌ఇండియా ఎంటర్‌టైన్‌మెంట్ అతని నటనపై ఇలా వ్యాఖ్యానించింది, "ఆది తన పాత్రను చాలా సులభంగా చేసాడు ,అతని డైలాగ్ డెలివరీలో అతని తండ్రి వలె మంచివాడు. అతను ప్రేమ, భావోద్వేగ సన్నివేశాలను ఎమోట్ చేయడంలో చాలా సౌకర్యంగా ఉంటాడు, అతను డ్యాన్స్, యాక్షన్ సన్నివేశాలలో కూడా మంచివాడు. అయితే కొన్ని సీన్స్‌లో కాస్త రిజిట్‌గా కనిపించడంతో బాడీ లాంగ్వేజ్‌ని మరింత మెరుగుపరుచుకోవాలి.. కానీ ఓ డెబ్యూ హీరోకి మాత్రం అలాంటి పరిస్థితులు తప్పవు.  ప్రామిసింగ్ న్యూకమర్ మేల్ కోసం ఆది హైదరాబాద్ టైమ్స్ అవార్డు 2011 గెలుచుకున్నాడు, 2012లో ఉత్తమ తొలి నటుడిగా సినీమా అవార్డ్స్ (2012)  , ఫిలింఫేర్ అవార్డ్స్ సౌత్ (2012) ఉత్తమ పురుష అరంగేట్రం – సౌత్ ఆఫ్ 2011.

అతని తదుపరి సినిమా  బి. జయ దర్శకత్వం వహించిన *లవ్లీ* (2012), 30 మార్చి 2012న విడుదలైంది. అతను ఆకాష్ పాత్రను పోషించాడు, తండ్రీ-కూతుళ్ల మధ్య సంబంధాలను ద్వేషించే ఒక ఉల్లాసమైన వ్యక్తి, కానీ అతను తండ్రిని కలిసిన తర్వాత దానిని గౌరవించడం ప్రారంభించాడు. అతను ప్రేమించిన అమ్మాయి. ఈ చిత్రం 7 జూలై 2012న 12 కేంద్రాలలో వంద రోజులను విజయవంతంగా పూర్తి చేసుకుంది.  2013లో, ఆది నటించిన సుకుమారుడు 4 మే 2013న విడుదలై ఓ మోస్తరు విజయం సాధించింది.  తర్వాత అతను సి హెచ్ సుబ్బా రెడ్డి దర్శకత్వం వహించిన రఫ్‌లో నటించాడు .

## నటించిన సినిమాలు

## పురస్కారాలు

* 2011: సైమా ఉత్తమ తొలిచిత్ర నటుడు - ప్రేమ కావాలి

## మూలాలు

వర్గం:తెలుగు సినిమా నటులు
వర్గం:సినీ వారసత్వం గల తెలుగు సినిమా వ్యక్తులు
అల్లరి సుభాషిణి

**అల్లరి సుభాషిణి** (తిరుమల సుభాషిణి) ప్రముఖ రంగస్థల, సినీ, టెలివిజన్ నటి.

## వ్యక్తిగత జీవితం
ఈవిడ స్వస్థలం భీమవరం. చిన్నతనంలోనే తండ్రి చనిపోవడంతో 7వ తరగతి వరకే చదువుకున్నారు. చిన్న వయస్సులో పెళ్ళి అయింది. బాల్యదశలోనే రంగస్థలంపై నటించడం ప్రారంభించారు.

## వృత్తి జీవితం
సుభాషిణి, చింతామణి నాటక ప్రదర్శనకు హైదరాబాద్ వచ్చినపుడు, తన నటనను చూసిన ప్రముఖ నటుడు చలపతి రావు తన కుమారుడు రవిబాబు తీయబోయే అల్లరి సినిమాలో అవకాశం ఇప్పించారు. ఆ చిత్రంలోని నటనకు సుభాషిణికి మంచి గుర్తింపు రావడమే కాకుండా, అల్లరి సుభాషిణిగా పేరు మారింది. అటుతర్వాత చాలా సినిమాలలో నటించారు. కృష్ణవంశీ దర్శకత్వంలో వచ్చిన శ్రీఆంజనేయంలో ముఖ్య పాత్రను పోషించింది. బాలకృష్ణ, ఎన్టీఆర్, నాగార్జున, చిరంజీవి,, రజినీకాంత్ వంటి నటులతో నటించారు.

## నటించిన చిత్రాలు
# అల్లరి
# అమ్మాయిలు అబ్బాయిలు 
# శ్రీఆంజనేయం
# కితకితలు
# అమరావతి
# సుడిగాడు
# నేటి మహాత్మ (2007)
# హీరో (2008)
#నా గర్ల్‌ఫ్రెండ్ బాగా రిచ్ (2009)
# సూర్య వర్సెస్ సూర్య (2015)
# లవ్ స్టేట్స్ (2015)

## మూలాలు

వర్గం:తెలుగు రంగస్థల నటీమణులు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:పశ్చిమ గోదావరి జిల్లా రంగస్థల నటీమణులు
వర్గం:పశ్చిమ గోదావరి జిల్లా సినిమా నటీమణులు
జీవి (అయోమయ నివృత్తి)

* జి. వి. సుధాకర్ నాయుడు - సినీ నటుడు, దర్శకుడు
* జి. వి. రమణ - సినీ విమర్శకుడు, ఐడిల్ బ్రెయిన్ స్థాపకుడు
జి. వి. సుధాకర్ నాయుడు

**జి. వి. సుధాకర్ నాయుడు** తెలుగు సినీ పరిశ్రమ లో "జీవి" గా గుర్తింపు పొందిన నటుడు, దర్శకుడు. 2008 లో నితిన్, భావన ప్రధాన పాత్రలలో వచ్చిన హీరో అనే సినిమాతో దర్శకుడిగా మారాడు. 2010 లో శ్రీకాంత్ కథానాయకుడిగా రంగ ది దొంగ అనే సినిమాకు దర్శకత్వం వహించాడు. అతను 2014 భారత సార్వత్రిక ఎన్నికలలో భారత జాతీయ కాంగ్రెస్ తరపున గాజువాక శాసనసభ నియోజకవర్గం నుండి పోటీ చేసాడు.

## వ్యక్తిగత జీవితం
ఈయన అసలు పేరు సుధాకర్ నాయుడు. దాసరి నారాయణరావు ఈయనకు బంధువు అవుతాడు. ఆయన కోరిక మేరకు సినిమా రంగంలోకి వచ్చాడు. చిరంజీవి అంటే ఇష్టం ఉండటంతో దాసరి ఆయన పేరు ముందు జీవి చేర్చాడు. ఆ పేరు సినిమాల్లో అలాగే స్థిరపడిపోయింది. సినిమాల్లోకి రాక మునుపు జీవి ఢిల్లీ విశ్వవిద్యాలయంలో న్యాయవిద్య పూర్తి చేశాడు. తర్వాత హైదరాబాదు హైకోర్టులో లాయరుగా రెండు సంవత్సరాలు ప్రాక్టీసు చేశాడు. తర్వాత అమెరికాలో ఇంటర్నేషనల్ లా విభాగంలో ఎం. ఎస్. చేశాడు.

## సినీరంగం
జీవి తెలుగు సినిమాలలో ఎక్కువగా ప్రతినాయకుడి గా నటించాడు. ఢిల్లీ లో పన్నెండు సంవత్సరాలు నివాసం ఉన్నాడు కాబట్టి హిందీ బాగా మాట్లాడగలడు. 1998 లో కృష్ణవంశీ దర్శకత్వంలో వచ్చిన అంతఃపురం సినిమాలో ప్రతినాయక పాత్రతో సినిమా రంగంలోకి అడుగు పెట్టాడు. తొలి సినిమాతోనే ఈయనకు మంచి గుర్తింపు లభించింది. నితిన్ ప్రధాన పాత్రలో వచ్చిన హీరో అనే చిత్రానికి, శ్రీకాంత్ నటించిన రంగ ది దొంగ అనే చిత్రానికి కూడా దర్శకత్వం వహించాడు.

## నటించిన సినిమాలు

* అంతఃపురం (సినిమా) - 1998
* బలరాం- 2020
* అయోధ్య రామయ్య - 2002
* ఇట్లు శ్రావణి సుబ్రమణ్యం - 2001
* సీమ సింహం - 2002
* వాసు (సినిమా) - 2002
* ఇంద్ర (సినిమా) - 2002
* ఒక్కడు - 2003
* సింహాద్రి (సినిమా) - 2003
* సాంబ (సినిమా) - 2004
* ఆంధ్రావాలా (సినిమా) - 2004
* శివ్ శంకర్ (2004)
* ఇంక అంతా శుభమే పెళ్ళి జరిపించండి (2004)
* కాశి (2004)
* అతనొక్కడే - 2005
* నాయకుడు - (2005)
* హ్యాపీ - 2006
*రణం - 2006
*అసాధ్యుడు (2006 సినిమా) - 2006
*పోకిరి - 2006
*ఆడవారి మాటలకు అర్థాలే వేరులే - 2007
*పోలీస్ స్టోరీ 2 - 2007
*చిరుత (సినిమా) - 2007
*కంత్రి (సినిమా) - 2008
* బ్రహ్మలోకం టు యమలోకం వయా భూలోకం - 2010
*రంగ ది దొంగ - 2010
*ఊసరవెల్లి (సినిమా) - 2011
*ఒక్కడినే - 2013
*ఎవడు (సినిమా) - 2014
*లెజెండ్ - 2014
*పొగ - 2014
*డిక్టేటర్ - 2016
*సరైనోడు - 2016
*జక్కన - 2016
*హైపర్ (సినిమా) - 2016
*అప్పట్లో ఒకడుండేవాడు - 2016
*జయ జానకి నాయక - 2017
*వినయ విధేయ రామ - 2019

## మూలాలు

## బయటి లింకులు
*

వర్గం:తెలుగు సినిమా నటులు
దేవ కట్టా

**దేవ కట్టా** ఒక ప్రవాసాంధ్రుడైన సినీ దర్శకుడు, నిర్మాత, రచయిత. 2010 లో ఆయన నిర్మించి, దర్శకత్వం వహించిన ప్రస్థానం సినిమా అంతర్జాతీయ భారత చలనచిత్రోత్సవంలో, ఇండియన్ పనోరమా విభాగంలో ప్రదర్శనకు ఎంపికైంది. ఈ సినిమా ఫిలిం ఫేర్ ఉత్తమ విమర్శకుల చిత్రంగా, నంది మూడో ఉత్తమ చిత్రంగా ఎంపికైంది.

## వ్యక్తిగతం
దేవా కడప జిల్లా, జెట్టివారిపల్లి గ్రామంలో జన్మించాడు. తండ్రి పేరు నిరంజన్ నాయుడు. అతని కుటుంబం మద్రాసుకు తరలి వెళ్ళింది. దేవ అక్కడే పెరిగాడు. చెన్నై లోని సత్యభామ కళాశాల నుంచి మెకానికల్ ఇంజనీరింగ్ చదివాడు. తరువాత ఉన్నత చదువుల కోసం అమెరికా వెళ్ళాడు. డెట్రాయిట్ రాష్ట్రంలోని మిషిగన్ లో వేన్ స్టేట్ యూనివర్శిటీ నుంచి ఎమ్మెస్ చేశాడు. చదువైపోయిన తరువాత జనరల్ మోటార్స్ లో ఉద్యోగం చేశాడు.

## నటనా రంగం
ఉద్యోగం చేస్తూనే సినిమాలకు సంబంధించిన కోర్సు చేశాడు. తరువాత అమెరికాలో భారతీయ విద్యార్థుల స్థితిగతులను ప్రతిబింబిస్తూ *వలస* అనే డాక్యుమెంటరీ చిత్రాన్ని రూపొందించాడు. అదే నేపథ్యంలో వెన్నెల సినిమాతో దర్శకుడిగా, రచయితగా తన ప్రస్థానం ప్రారంభించాడు.

## దర్శకత్వం వహించిన సినిమాలు
* వెన్నెల (2005)
* ప్రస్థానం (2010)
*ఆటోనగర్ సూర్య (2014)
*రిపబ్లిక్ (2021)

## వెబ్ సిరీస్
తెలుగు, తమిళ, కన్నడ బాషల్లో ఏకకాలం లో ఆగస్ట్ 7,2025 లో విడుదలైన మయసభ అనే వెబ్ సిరీస్ బహుళ ప్రజాదరణ పొందిన చిత్రం. నిజజీవితం లోని ఇద్దరు సమకాల రాజకీయ నాయకుల జీవితాలను ఆదర్శంగా తీసుకుని నిర్మించిన చిత్రం.

## మూలాలు

వర్గం:తెలుగు సినిమా దర్శకులు
వర్గం:తెలుగు సినిమా నిర్మాతలు
వర్గం:తెలుగు సినిమా రచయితలు
వర్గం:కడప జిల్లా సినిమా దర్శకులు
సురేఖా వాణి

**సురేఖా వాణి** ఒక తెలుగు సినీ నటి. తెలుగు, తమిళ సినిమాల్లో ఎక్కువగా సహాయ పాత్రలలో నటించింది. 2015 నాటికి 45 సినిమాలకు పైగా నటించింది.

## జీవితం
బడిలో చదివేటపుడే సురేఖ అనేక సాంస్కృతిక కార్యక్రమాల్లో పాల్గొనేది. 8వ తరగతిలో చదివేటపుడు విజయవాడలోని ఒక ప్రాంతీయ ఛానల్లో ఒక పిల్లల కార్యక్రమానికి వ్యాఖ్యాతగా వ్యవహరించింది. ఇంటర్మీడియట్ తర్వాత పూర్తి స్థాయి వ్యాఖ్యాతగా మారింది. పెళ్ళైన తరువాత మాటీవీలో భర్తతో కలిసి *మా టాకీస్*, *హార్ట్ బీట్* అనే కార్యక్రమాలను, భర్త దర్శకత్వంలో వచ్చిన *మొగుడ్స్ పెళ్ళామ్స్* కార్యక్రమానికి వ్యాఖ్యాతగా వ్యవహరించింది.

## నటించిన సినిమాలు

* శీనుగాడు చిరంజీవి ఫ్యాన్ (2005)
* భద్ర (2005)
* బొమ్మరిల్లు (2006)
* నోట్ బుక్ (2007)
* దుబాయ్ శీను (2007)
* రెడీ (2008)
* ఉల్లాసంగా ఉత్సాహంగా (2008)
* ఆదివిష్ణు (2008)
* బోణీ (2009)
* గణేష్ (2009)
* ఓయ్ (2009)
* ఎవరైనా ఎపుడైనా (2009)
* రాజు మహారాజు (2009)
* నిర్ణయం (2009)
* పోసాని జెంటిల్మేన్ (2009)
* సమర్ధుడు (2009)
* ఏ మాయ చేశావె (2010)
* బెట్టింగ్ బంగార్రాజు (2010)
* హాసిని (2010)
* నమో వెంకటేశ (2010)
* బావ (2010)
* అల్లం వెల్లుల్లి (2010)
* ప్రస్థానం (2010)
* వారెవా (2011)
* వీడు తేడా (2011)
*క్షేత్రం (2011)
* ఆకాశమే హద్దు (2011)
* లైఫ్ ఈజ్ బ్యూటీఫుల్ (2012)
* నిప్పు (2012)
* దేనికైనా రేడీ (2012)
* చమ్మక్ చల్లో (2013)
* సాధు (2013)
* సుభద్ర (2013)
* నాయక్ (2013)
* బాద్ షా (2013)
* పవర్ (2014)
* పిల్లా నువ్వు లేని జీవితం (2014)
* శ్రీమంతుడు (2015)
* సౌఖ్యం (2015)
* కొరియర్ బాయ్ కళ్యాణ్ (2015)
* సుబ్రహ్మణ్యం ఫర్ సేల్ (2015)
* బెంగాల్ టైగర్ (2015)
* ద్వారక (2016)
* సరైనోడు(2016)
* సుప్రీమ్ (2016)
*శమంతకమణి (2017)
*నా నువ్వే (2018)
* మేరా భారత్ మహాన్ (2019)
* ఆర్గానిక్ మామ హైబ్రీడ్ అల్లుడు (2023)
* పారిజాత పర్వం (2024)
* హనీమూన్ ఎక్స్‌ప్రెస్ (2024)
* నోట్‌బుక్

## మూలాలు

వర్గం:తెలుగు సినిమా నటీమణులు
జోగి నాయుడు

**జోగి నాయుడు** తెలుగు సినీ నటుడు. వందకు పైగా సినిమాలలో సహాయ పాత్రలలో నటించాడు. 1998లో జెమిని టీవీలో ప్రసారమైన *జోగి బ్రదర్స్* అనే కార్యక్రమంతో పేరు తెచ్చుకున్నాడు. ఈ కార్యక్రమంలో మరో వ్యాఖ్యాత కృష్ణంరాజుతో కలిసి సినిమాల గురించి ఉత్తరాంధ్ర యాసతో మాట్లాడుతూ సమీక్షించేవారు

జోగినాయుడుకి ఆంధ్రప్రదేశ్ ప్రభుత్వం ఏపీ క్రియేటివిటీ అండ్ కల్చర్ కమిషన్ క్రియేటివ్ హెడ్ గా నియమించింది. ఈ మేరకు ఏపీ ప్రభుత్వ ప్రత్యేక ప్రధాన కార్యదర్శి రజత్ భార్గవ 2023 ఫిబ్రవరి 18న ఉత్తర్వులు జారీ చేశారు.

## కెరీర్
దర్శకుడు అవుదామని హైదరాబాదుకు వచ్చిన జోగి నాయుడు టీవీ రంగంలో ప్రవేశించాడు. కొద్ది రోజులు పూరీ జగన్నాథ్, కృష్ణవంశీ, ఇ.వి.వి.సత్యనారాయణల దగ్గర అసిస్టెంట్ డైరెక్టర్‌గా పనిచేశాడు. ఎల్. జె. స్టూడియోస్ అనే రికార్డింగు స్టూడియో కూడా ప్రారంభించాడు. 2001లో ఈవీవీ సత్యనారాయణ దర్శకత్వంలో వచ్చిన మా ఆవిడ మీదొట్టు మీ ఆవిడ చాలా మంచిది సినిమాతో వెండితెరపై కనిపించాడు. స్వామిరారా సినిమాతో జోగి బ్రదర్స్ కు మంచి గుర్తింపు వచ్చింది.

## వ్యక్తిగతం
ప్రముఖ వ్యాఖ్యాత, నటియైన ఝాన్సీని 2001లో ప్రేమ వివాహం చేసుకున్నాడు. వారికి ధన్య అనే కుమార్తె జన్మించింది. తరువాత వీరు మే 2014లో విడాకులు తీసుకున్నారు.

## నటించిన సినిమాలు
* మా ఆవిడమీదొట్టు - మీ ఆవిడ చాలా మంచిది
* అమ్మ నాన్న ఓ తమిళమ్మాయి
* సుబ్బు
* ఠాగూర్
* సారాయి వీర్రాజు
* టైం పాస్
* వాసు
* స్వామిరారా
* చల్ చల్ గుర్రం
* కార్తికేయ
* సారాయి వీర్రాజు (2009)
* జలక్ (2011)
* హల్‌చల్ (2019)
* రామ్ ఎన్ఆర్ఐ  (2024)
* మేఘాలు చెప్పిన ప్రేమకథ (2025)
* ఘటికాచలం (2025)

## మూలాలు

## బయటి లింకులు
* 
* జోగిబ్రదర్స్ వెబ్ సైటు

వర్గం:తెలుగు సినిమా నటులు
సిద్ధు జొన్నలగడ్డ

**సిద్ధు జొన్నలగడ్డ** ఒక సినీ నటుడు. ప్రవీణ్ సత్తారు దర్శకత్వంలో వచ్చిన ఎల్బీడబ్ల్యూ (లైఫ్ బిఫోర్ వెడ్డింగ్) సినిమాతో కథానాయకుడయ్యాడు. అంతకు మునుపు జోష్, ఆరంజ్, భీమిలి సినిమాల్లో సహాయ పాత్రల్లో నటించాడు.

## జీవితం
సిద్ధు హైదరాబాదులో పుట్టి పెరిగాడు. బీటెక్ పూర్తి చేసిన తర్వాత సినిమాల్లో నటిస్తూనే ఎంబీయే పూర్తి చేశాడు. తల్లి 25 సంవత్సరాలు ఆలిండియా రేడియోలో పనిచేసింది. తల్లితో కలిసి సంగీత కార్యక్రమాలకు వెళ్ళడం వలన సంగీతం మీద ఆసక్తి కలిగింది. నాలుగేళ్ళపాటు తబలా నేర్చుకున్నాడు. ప్రభుదేవా స్ఫూర్తితో ఐదేళ్ళ పాటు నృత్యంలో శిక్షణ తీసుకున్నాడు.

### సినిమాలు

### టెలివిజన్

## డిస్కోగ్రఫీ

### ప్లే బ్యాక్ సింగర్ గా

### గీత రచయితగా

## మూలాలు

## బయటి లింకులు
*
నిర్మలా కాన్వెంట్ (2016 సినిమా)

**నిర్మలా కాన్వెంట్** లో పేదింటి అబ్బాయి శామ్యుల్‌ (రోషన్‌),  ఎకరం పొలమే వారి కుటుంబానికి జీవనాధారం. ఆ ఊరికే చెందిన పెద్దింటి అమ్మాయి శాంతి ( శ్రియాశర్మ) అదే పాఠశాలలో చదువుతుంది. ఒకే తరగతికి చెందిన శామ్యూల్, శాంతి మధ్య ఏర్పడిన పరిచయం క్రమంగా ప్రేమగా మారుతుంది  ఆ తర్వాత ఆ అమ్మాయి తండ్రి భూపతి రాజు (ఆదిత్య మీనన్) కు తెలిసి తన పాలేర్లతో  శామ్యూల్ ని కొట్టిస్తాడు. అయినా సరే తన కొడుకు ప్రేమని గెలిపించటం కోసం శ్యాముల్ తండ్రి వెళ్లి, హీరోయిన్ తండ్రితో నీ కూతురుని ఇచ్చి నా కొడుకుతో పెళ్ళి చేయమంటాడు. తనతో సమానంగా పేరు, డబ్బు గడిస్తే కూతురిని శామ్యూల్‌కు ఇచ్చి పెళ్ళి చేస్తానని షరతు పెడతాడు. ఆ డబ్బు సంపాదించడం కోసం హీరో నాగార్జునను వెతుక్కుంటూ హైదరాబాద్ వస్తాడు శామ్యూల్. అందుకు గల కారణమేమిటి? ఆ యువ జంట ప్రేమకు నాగార్జున ఏ విధంగా సహాయపడ్డారు. శామ్యూల్, శాంతిల ప్రేమకథ ఏ విధంగా సుఖాంతమైంది అనేది చిత్రకథ. తెలివైన కుర్రాడు తన లక్ష్యంతో పాటు ప్రేమలో ఎలా గెలుపొందాడనే కథాంశంతో రూపొందిన చిత్రమిది.

## పురస్కారాలు

### సైమా అవార్డులు
2016 సైమా అవార్డులు

# సైమా ఉత్తమ తొలిచిత్ర నటుడు (రోషన్)

## మూలాలు
సింధు తులాని

**సింధు తులాని** ఒక తెలుగు సినీ నటి. తమిళ, కన్నడ, హిందీ సినిమాలలో కూడా నటించింది. ఫెయిర్ అండ్ లవ్లీ క్రీము ప్రకటనలో నటించింది.

## వ్యక్తిగత జీవితం
సింధు తులాని జూలై 19, 1983 న ముంబైలో జన్మించింది.

## కెరీర్
సింధు 2003 లో చంద్రశేఖర్ యేలేటి దర్శకత్వంలో వచ్చిన ఐతే సినిమాతో చిత్ర పరిశ్రమకు పరిచయమైంది. గుణ్ణం గంగరాజు ఈ సినిమాకి నిర్మాత. ఈ సినిమా తక్కువ బడ్జెట్ లో తీసినా మంచి విజయం సాధించింది. దీని తరువాత ఆమెకు వేరే సినిమాలలో అవకాశాలు రావడం మొదలు పెట్టాయి. కళ్యాణ్ రామ్ కథానాయకుడిగా నటించిన అతనొక్కడే సినిమాతో సింధుకు ఇంకా మంచి పేరు వచ్చింది. దీని తరువాత తమిళ నటుడు శింబుతో చేసిన ద్విభాషా చిత్రం మన్మథతో మరో విజయం సాధించింది. తెలంగాణా సాంప్రదాయమైన బతుకమ్మను ప్రతిబింబిస్తూ తీసిన సినిమాలో ఆమె ప్రధాన పాత్రను పోషించింది.

మొదట్లో కథానాయికగా నటించిన తర్వాత సన్నాఫ్ సత్యమూర్తి సినిమాలో హీరోకు వదిన గా, ఆది (నటుడు) హీరోగా వచ్చిన ప్రేమ కావాలి సినిమాలో నటనకు ఆస్కారమున్న సహాయ పాత్రలు పోషిస్తోంది.

## నటించిన సినిమాలు

* ఐతే
* అతనొక్కడే
* సరదా సరదాగా
* గౌతమ్ ఎస్.ఎస్.సి.
* పౌర్ణమి
* మన్మథ 
* పోతే పోనీ
* నీ నవ్వే చాలు
* విశాఖా ఎక్స్ ప్రెస్
* నా మనసు కేమయింది
* బతుకమ్మ
* హరే రామ్
* బ్లాక్ అండ్ వైట్
* విక్టరీ
* కిక్ (ప్రత్యేక పాత్ర)
* భైరవ ఐపీఎస్
* బావ
* ప్రేమ కావాలి
* దగ్గరగా దూరంగా
* పాయిజన్
* ఇష్క్
* సన్నాఫ్ సత్యమూర్తి
* ధనలక్ష్మి తలుపు తడితే
* చిత్రాంగద (2017)

## మూలాలు

## బయటి లింకులు
* 

వర్గం:తెలుగు సినిమా నటీమణులు
మంజ్రేకర్

* సంజయ్ మంజ్రేకర్ - భారతీయ క్రికెటర్
* మహేష్ మంజ్రేకర్ - సినీ నటుడు
సంజయ్ మంజ్రేకర్

**సంజయ్ మంజ్రేకర్** (జననం జూలై 12, 1965) ఒక మాజీ భారతీయ క్రికెట్ ఆటగాడు. 1987 నుంచి 1996 వరకు భారతదేశం తరపున మిడిలార్డర్ బ్యాట్స్ మన్ గా సేవలందించాడు. టెస్టుల్లో 37.14 సగటుతో 2000 పైగా పరుగులు చేశాడు. కొన్నిసార్లు వికెట్ కీపర్ గా కూడా ఆడాడు. అతని బ్యాటింగ్ సాంకేతిక మెలకువలు కచ్చితంగా ఉంటాయని ప్రతీతి.

32 సంవత్సరాల వయస్సులో క్రికెట్ నుండి రిటైర్మెంట్ ప్రకటించాడు.

ఆడటం విరమించిన తరువాత క్రికెట్ వ్యాఖ్యాతగా కొనసాగుతున్నాడు.

## బాల్యం
మంజ్రేకర్ జూలై 12, 1965 న కర్ణాటకలోని మంగుళూరు (అప్పట్లో మైసూరు రాష్ట్రం) లో జన్మించాడు. తండ్రి విజయ్ మంజ్రేకర్ 1952- 1965 మధ్యలో భారత్ తరపున 55 టెస్టు మ్యాచ్ లు ఆడాడు.

## మూలాలు

వర్గం:క్రికెట్ క్రీడాకారులు
వర్గం:క్రికెట్ వ్యాఖ్యాతలు
ప్రవీణ్ సత్తారు

**ప్రవీణ్ సత్తారు** జాతీయ పురస్కారం పొందిన సినీ దర్శకుడు. అమెరికాలో సాఫ్టువేరు ఉద్యోగియైన ప్రవీణ్ సినిమాల మీద ఆసక్తితో ఆ రంగాన్ని వదిలి వచ్చాడు. 2014 లో ఆయన రూపొందించిన చందమామ కథలు ఉత్తమ తెలుగు చిత్రంగా జాతీయ పురస్కారాన్నందుకుంది.

## వ్యక్తిగత జీవితం
ప్రవీణ్ విజయనగరంలో జన్మించాడు. భారత్ లో ఇంజనీరింగ్ చేశాక అమెరికాలో చిప్ డిజైనింగ్ లో ఎమ్మెస్ చేశాడు. తరువాత అక్కడే ఐబీఎం సంస్థలో పదేళ్ళ పాటు SAP కన్సల్టెంటుగా పనిచేశాడు. సినిమాల మీద ఆసక్తితో ఉద్యోగాన్ని వదిలి భారతదేశానికి వచ్చాడు. అతని భార్య పేరు అర్చన.

## సినీ కెరీర్
ఒకసారి భారత్ కు వచ్చినపుడు తాతగారి సలహా మేరకు విజయనగరంలో బధిరుల కోసం, మూగవారి కోసం ప్రత్యేక పాఠశాల నడుపుతున్న టెంకాయల సత్యనారాయణను కలిశాడు. ఆయనను ఇంటర్వ్యూ చేసి ఆయన కథను కె.విశ్వనాథ్ దర్శకత్వంలో సినిమాగా తీయాలకున్నాడు. కానీ ఉద్యోగ ఒత్తిడుల వల్ల అది సాధ్యం కాలేదు. తరువాత *లైఫ్ బిఫోర్ వెడ్డింగ్* సినిమాతో దర్శకుడిగా ప్రవేశం చేశాడు. ఈ సినిమాకు పూర్వం సినిమాకి సంబంధించిన ఎలాంటి కోర్సు చేయలేదు. అసలు సినిమాల్లో పనిచేసిన అనుభవం లేదు.

## దర్శకత్వం వహించిన సినిమాలు
* లైఫ్ బిఫోర్ వెడ్డింగ్
* రొటీన్ లవ్ స్టోరీ
* చందమామ కథలు
* గుంటూర్ టాకీస్
* పిఎస్‌వి గరుడ వేగ
* గాండీవదారి అర్జున (2023)

## మూలాలు

## బయటి లింకులు
*

వర్గం:తెలుగు సినిమా దర్శకులు
వాసు ఇంటూరి

**వాసు ఇంటూరి** ఒక టీవీ, సినీ నటుడు, దర్శకుడు. అమృతం సీరియల్లో సర్వం పాత్రతో ప్రేక్షకులకు సుపరిచితుడు. *గంగతో రాంబాబు* అనే సీరియల్ కు కూడా దర్శకత్వం వహించాడు. అమృతం చందమామలో అనే సినిమాకు దర్శక నిర్మాత గుణ్ణం గంగరాజుతో కలిసి స్క్రిప్టు రచించాడు.

## జీవితం
వాసు స్వస్థలం బాపట్ల. తండ్రి వీఆర్వోగా పనిచేసి పదవీ విరమణ చేశాడు. వాసు బాపట్లలో ఆర్ట్స్ అండ్ సైన్సు కళాశాల నుంచి బీఎస్సీ పట్టా పొందాడు. ఎంసీయే చదవడం కోసం హైదరాబాదుకు వచ్చాడు కానీ సినిమా రంగం మీద ఆసక్తితో మధ్యలోనే వదిలేశాడు.

## కెరీర్
సుమారు ఆరు సంవత్సరాల పాటు సహాయ దర్శకుడిగా, స్క్రిప్టు రచయితగా పనిచేశాడు. గుణ్ణం గంగరాజు నిర్మించిన అమృతం కార్యక్రమంతో మంచి పేరు తెచ్చుకున్నాడు. 313 ఎపిసోడ్లు పూర్తి చేసుకున్న ఆ సీరియల్ కు సహాయ దర్శకుడిగా, దర్శకుడిగా, స్క్రిప్టు రచయితగా పనిచేశాడు. అందులో సర్వేశ్వరన్ అలియాస్ సర్వం అనే అమాయకుడైన పనివాడి పాత్రలో కూడా నటించాడు. వాసు నటించిన ఇతర సీరియళ్ళు మై నేం ఈస్ మంగతాయారు, నాన్న (జెమిని టివి), శ్రీకృష్ణావతారాలు, గంగతో రాంబాబు, ఎదురీత మొదలైనవి.

## నటించిన సినిమాలు
* అనుకోకుండా ఒక రోజు
* అష్టాచెమ్మా
* గోల్కొండ హైస్కూల్
* సాహసం
* చెంబు చిన సత్యం (2015)
* ఎ శ్యామ్ గోపాల్ వర్మ ఫిల్మ్ (2015)
* చందమామ కథలు
* అమృతం చందమామలో
* రోజులు మారాయి
* ఐపిసి సెక్షన్ (2018)
* బేవర్స్ (2018)
* అన్నపూర్ణ ఫొటో స్టూడియో (2023)
* ఛాంగురే బంగారు రాజా (2023)
* శ్రీరంగనీతులు (2024)
* సుందరకాండ (2024)
* శ్వాగ్ (2024)
* రామం రాఘ‌వం (2025)

## సీరియళ్ళు
* రెండురెళ్ళు ఆరు (రచన, నిర్మాణం, దర్శకత్వం)
* అమృతం ద్వితీయం

## మూలాలు

## బయటి లింకులు
* 

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:టెలివిజన్ నటులు
చైతన్య కృష్ణ

**చైతన్య కృష్ణ** ఒక వర్ధమాన తెలుగు సినీనటుడు. తెలుగు, తమిళ సినిమాలలో నటించాడు. సినిమాల్లో నటించక మునుపు కొన్ని లఘు చిత్రాల్లో నటించాడు. శ్రీను పాండ్రంకి దర్శకత్వంలో చైతన్య నటించిన *పీక్-ఎ-బూ* అనే లఘుచిత్రం 2014 లో కేన్స్ లఘుచిత్ర ప్రదర్శనకు ఎంపికైంది.

## జీవిత విశేషాలు
చైతన్య కృష్ణ భీమవరం లోని ఎస్.ఆర్.కె.ఆర్ ఇంజనీరింగ్ కళాశాల నుంచి ఇంజనీరింగ్ పూర్తి చేశాడు. తరువాత కొద్ది రోజులు ఓ కంపెనీలో సాఫ్ట్ వేరు ఇంజనీరుగా పనిచేశాడు. నటన మీద ఆసక్తితో ఉద్యోగానికి స్వస్తి చెప్పి ఈటీవీ నిర్వహిస్తున్న *ఢీ* అనే డ్యాన్స్ కార్యక్రమం మొదటి సంచికలో పాల్గొన్నాడు.

## కెరీర్
2009 లో నిన్ను కలిశాక అనే సినిమాతో అతని సినీ రంగప్రవేశం జరిగింది. తరువాత అలా మొదలైంది, స్నేహగీతం, లాంటి సినిమాలలో అవకాశం వచ్చింది.

## నటించిన సినిమాలు

## వెబ్ సిరీస్
*గాలివాన (2022)
* వ్యూహం  (2023)

## మూలాలు

## బయటి లింకులు
* 

వర్గం:తెలుగు సినిమా నటులు
బైకల్ సరస్సు

**బైకల్ సరస్సు** (**Lake Baikal** - **లేక్ బైకల్**) రష్యాలో ఉన్న ఒక లోతైన సరస్సు, ఇది దక్షిణ సైబీరియా ప్రాంతంలో ఉన్నది. బైకాల్ సరస్సు ప్రపంచంలో వాల్యూమ్‌ ద్వారా అతిపెద్ద మంచినీటి సరస్సు, ఇది ప్రపంచంలోని ఘనీభవించని ఉపరితల తాజా నీటి లో సుమారు 20% కలిగివున్నది. ప్రపంచంలోనే మంచినీటి సరస్సుల యొక్క అతి పెద్ద సమూహముగా ఉన్న ఉత్తర అమెరికాలో ఉన్న ఐదు పెద్ద సరస్సులైన మహా సరస్సులు లోని నీటి కంటే ఎక్కువగా  మంచినీరును ఈ బైకల్ సరస్సు కలిగి ఉన్నది.

## మూలాలు

వర్గం:సరస్సులు
వర్గం:మంచినీటి సరస్సులు
వర్గం:రష్యాలోని సరస్సులు
మహేష్ మంజ్రేకర్

**మహేశ్ మంజ్రేకర్** (జననం: 1953 మే 13) ఒక భారతీయ సినీ నటుడు, దర్శకుడు, నిర్మాత, రచయిత. అతను దర్శకత్వం వహించిన *వాస్తవ్ - ద రియాలిటీ* (1999), *అస్తిత్వ* (2000), *విరుద్ధ* (2005) విమర్శకుల నుంచి మంచి ప్రశంసలు పొందాయి. ఒక జాతీయ పురస్కారం, రెండు స్టార్ స్క్రీన్ అవార్డులు పొందాడు.

దర్శకత్వమే కాకుండా తన స్వంత చిత్రాలే కాకుండా పలు చిత్రాల్లో నటించాడు. 2002 లో వచ్చిన *కాంటే* అనే సినిమా ద్వారా నటుడిగా మంచి గుర్తింపు పొందాడు. తరువాత 2007లో ఒక్కడున్నాడు అనే సినిమాలో ప్రతినాయకుడి పాత్ర, ఆస్కార్ పురస్కారాన్ని అందుకున్న స్లమ్ డాగ్ మిలియనీర్ చిత్రంలో ఆయ పోషించిన గ్యాంగ్ స్టర్ జావెద్ పాత్ర మంచి పేరు తెచ్చిపెట్టాయి. *మే శివాజీ మహరాజ్ భోసలే బోల్తాయ్* అనే మరాఠీ సినిమాలో శివాజీ పాత్రను పోషించాడు. సల్మాన్ ఖాన్ సినిమా వాంటెడ్లో పోలీసు అధికారి తల్పదేగా నటించాడు.

2014 లోక్‌సభ ఎన్నికల్లో మహరాష్ట్ర నవనిర్మాణ సేన తరపున ముంబై నార్త్ వెస్ట్ ప్రాంతానికి ఎంపీగా పోటీచేశాడు. కానీ శివసేన అభ్యర్థి గజానన్ కీర్తికర్ చేతిలో పరాజయం పాలయ్యాడు.

ఆయనకు అండర్ వరల్డ్ తో సంబంధాలున్నట్లు వార్తలు వచ్చాయి.

## సినిమాలు
;తెలుగు
* ఒక్కడున్నాడు
*హోమం (2008)
* గుంటూర్ టాకీస్
* అదుర్స్
* అఖిల్ (2022)
* నేనెక్కడున్నా (2025)

## మూలాలు

వర్గం:తెలుగు సినిమా నటులు
వర్గం:మరాఠీ సినిమా నటులు
జల్ మహల్

**జల్ మహల్** (నీటి భవంతి అని అర్ధం) భారతదేశంలోని రాజస్థాన్ రాష్ట్ర రాజధాని జైపూర్ నగరంలో గల మన్ సాగర్ సరస్సు లో ఉన్న భవంతి. ఈ భవంతినీ, దాని చుట్టూ ఉన్న సరస్సునీ 18వ శతాబ్దంలో అంబర్  మహారాజు జై సింగ్ II పునర్నిర్మించారు. పునర్నిర్మాణం తర్వాత  ఈ సరస్సు, భవంతీ చాలా మారిపోయాయి. బృందావన్ కు చెందిన  సంప్రదాయ పడవ తయారీదారులు రాజపుత్ శైలిలో చెక్క పడవలను తయారు చేశారు. ఆ పడవల్లో పర్యాటకులు భవంతి దగ్గరకు వెళ్తూ ఉంటారు. భవంతి మొదటి అంతస్తులో సంప్రదాయ వస్తువులతో  అలంకరించిన  హాలు, దారులు ఉన్నాయి. అవి దాటితే చమేలీ భాగ్ అనే  తోటకు చేరుకోవచ్చు. ఈ సరస్సులో ప్రయాణం చేసేటప్పుడు చుట్టూ ఎత్తైన కొండలు, ప్రాచీన కోటలు, దేవాలయాలు, మరోపక్క సందడిగా ఉండే జైపూర్ నగరాన్ని వీక్షించవచ్చు. ఈ సరస్సును పునర్నించినపుడు ఆ నీటిలోని చెడు పదార్ధాలను డ్రైన్ల ద్వారా బయటకు పోయే మార్గాన్ని  తయారు చేశారు. ఈ సరస్సులోని జలచరాలనూ, చుట్టూ ఉన్న  చెట్లనూ మార్చి వేరేవి వేశారు. పక్షులు ఆవాసాలు ఏర్పరుచుకునేందుకు చిన్న చిన్న ద్వీపాలను నిర్మించారు. మొత్తానికి ఈ సరస్సు,  భవంతిల పునర్నిర్మాణం తర్వాత పర్యాటకంగా మరింత ప్రాముఖ్యత సంతరించుకుంది ఈ జల్ మహల్.
కుడి|thumb|రాత్రిపూట జల్ మహల్ సోయగం.
thumb|300x300px|జల్ మహల్- జైపూర్ నగరంలోని మన్ సాగర్ సరస్సు మధ్యలో ఉన్న భవంతి.

## భౌగోళిక విశేషాలు
[కుడి|thumb|జైపూర్ లోని [ఆరావళీ పర్వత శ్రేణులు.]]
రాజస్థాన్ రాజధాని జైపూర్, అమెర్ నగరాల మధ్య ఉంది ఈ సరస్సు. ఆరావళీ పర్వత శ్రేణుల మధ్య 300 ఎకరాల విస్తీర్ణంలో ఉంది. ఈ సరస్సును ఉత్తర, తూర్పు, పడమర దిక్కులలో పూర్తిగా ఆరావళీ పర్వతాలు కప్పబడి ఉన్నాయి. దక్షిణం వైపు మాత్రం పూర్తిగా నగరం ఉంటుంది. ఈ పర్వతాలలో నహర్ గఢ్ కోట ఉంది. ఇక్కడి నుంచి చూస్తే మన్ సాగర్ లేక్, జల్ మహల్ లు, మరోవైపు నగరం కనపడుతూ ఉంటాయి. ఈ కోట నుంచి వీటిని చూడటానికి పర్యాటకులు ఎక్కువ ఆసక్తి చూపుతుంటారు. ఈ సరస్సును నిర్మించేందుకు ఖిలగఢ్ కొండలు, నహర్ గఢ్ ల మధ్య దర్భవతీ నదిపై ఆనకట్ట నిర్మించారు. ఈ ఆనకట్టను 16వ శతబ్ధంలో కట్టారు. ఈ సరస్సు డ్రైనేజ్ ఏరియా 23.5 కిలోమీటర్లు. ప్రతీ ఏడాదీ దాదాపు 657.4 మిల్లీమీటర్ల వర్షం పడుతూ ఉంటుంది. ఈ నీరు రిజర్వాయర్ లో నిలిచి ఉంటుంది. డ్యాం చివరి భాగంలో నీటిపారుదల వ్యవస్థ ఉంది. నాహర్ గఢ్ కొండలు, జైపూర్, బ్రహ్మపురి, నగ్టలైల నుంచి పెద్ద ఎత్తున చెత్త పదార్ధాలతో కూడిన నీ రు ఇందులోకి కలుస్తోంది.  ఈ సరస్సు ఈశాన్య దిక్కులో  ఆరావళీ పర్వతశ్రేణుల్లో ఉన్న కొండలో ఎన్నో ఖనిజాలున్నాయి. అదే  దిక్కులో కనక్ వృందావన్ లోయలో ఒక గుడి కూడా ఉంది.

## చరిత్ర
కుడి|thumb|జల్ మహల్ సరస్సు వద్ద ఉన్న మన్ సాగర్ డ్యామ్
గతంలో ఈ ప్రదేశం దగ్గర నీరు పేరుకుపోవడంతో బురదగా మట్టి అణిగిపోయి గుంటలు గుంటలుగా ఉండేది. 1596లో ఈ ప్రాంతంలో తీవ్రమైన కరువు సంభవించింది. ఆ సమయంలో అమెర్ ప్రాంత చక్రవర్తి ఒక డ్యాం నిర్మించి నీటి కరవు తీర్చాలని భావించారు. అమెర్, అమగఢ్ పర్వతాల్లో దొరికే మట్టి, లోహాలను ఉపయోగించి ఈ డ్యాంను నిర్మించారు. 17వ శతాబ్దంలో దీనిని పూర్తిగా రాతితో పునర్నిర్మించారు. ఈ డ్యాం 300 మిటర్ల ఎత్తు, 28.5-34.5 మీటర్ల వెడల్పుతో ఉంది. మూడు గేట్లు గల ఈ డ్యాం నుంచి నీరు వ్యవసాయానికి మళ్ళిస్తారు. అప్పట్నుంచీ రాజస్థాన్ ప్రాంత రాజులు ఈ సరస్సు, డ్యాం, భవంతికి ఎన్నో మార్పులు చేస్తూ వచ్చారు. కానీ ప్రస్తుతం ఈ భవంతి, సరస్సుల పునర్నిర్మాణం, సుందరీకరణ చేసిన అమెర్ ప్రాంతపు 18వ శతాబ్దపు రాజు జై సింగ్ IIకు ఘనత ఇస్తుంటారు అందరు. ఆయన హయాంలోనే ఈ ప్రాంతంలో అమెర్ కోట, జైగఢ్ కోట, నహర్ గఢ్ కోట, ఖలింగఢ్ ఖోట, కనక్ వృందావన్ లోయ వంటి ఎన్నో చారిత్రక కట్టడాలు నిర్మించారు. ప్రస్తుతం ఈ కట్టడాలన్నీ జైపూర్ లోని ప్రముఖ పర్యాటక ప్రదేశాలుగా ఉన్నాయి.

## మూలాలు



వర్గం:రాజస్థాన్ పర్యాటక ప్రదేశాలు
సుజిత

**సుజిత** ఒక దక్షిణ భారత సినీ, టీవీ నటి. తెలుగు, తమిళ, మలయాళ సినిమాలలో, టీవీ సీరియళ్ళలో నటించింది.

ఈమె అన్న సూర్యకిరణ్ సినీ దర్శకుడు. ఇతను తెలుగులో సుమంత్ హీరోగా సత్యం సినిమాకు దర్శకత్వం వహించాడు. నటి కల్యాణి ని వివాహం చేసుకున్నాడు.

## వ్యక్తిగత జీవితం
సుజిత కేరళ లోని తిరువనంతపురం లో టి.ఎస్. మణి, రాధ దంపతులకు జన్మించింది. ఆమెకు ఒక అన్న, ఒక చెల్లెలు ఉన్నారు. అన్న సూర్యకిరణ్ సినీ దర్శకుడు నటి కల్యాణి ని వివాహం చేసుకున్నాడు.
 
ప్రకటనలు రూపొందించే ధనుష్ తో ఆమె వివాహం జరిగింది. వారు పొల్లాచ్చిలో స్థిరపడ్డారు. వారికి ఒకరు సంతానం.

## నటించిన సినిమాలు
సుజిత పసివాడి ప్రాణం సినిమాలో మాట్లాడలేని, వినలేని అబ్బాయి గా నటించి మంచి గుర్తింపు పొందింది. ఈ సినిమా కథ మొత్తం ఈ అబ్బాయి చుట్టూ తిరుగుతుంది. తరువాత ముద్దుబిడ్డ సినిమాలో కృష్ణ, రజనీ లా కొడుకు గా నటించారు.  గణేష్ సినిమాలో వెంకటేష్ చెల్లెలుగా నటించింది. ఈ సినిమాలో ఆమెది ముఖ్యమైన పాత్ర. జై చిరంజీవ సినిమాలో చిరంజీవి చెల్లెలుగా నటించింది.
### సినిమాల పాక్షిక జాబితా
* పసివాడి ప్రాణం
* ముద్దుబిడ్డ
* మా ఇంటి కృష్ణుడు (1990)
* గణేష్
* వాలి (1999)
* ఆజాద్
* జై చిరంజీవ
* కణం
* *[[అయింతు ఉనర్వుగల్]]*

## సీరియళ్ళు
* సుందరకాండ
* వదినమ్మ
* మౌనరాగం
* గీతాంజలి (2023)

## మూలాలు

వర్గం:తెలుగు సినిమా నటీమణులు
వర్గం:మలయాళ సినిమా నటీమణులు
వర్గం:తెలుగు టెలివిజన్ నటీమణులు